རང་རང་གི་ཆོས་ལུགས་ཀྱི་ཐོག་ནས་ཧ་ཅང་གལ་ཆེན་པོ་རེད་འདུགནུས་པ་ཆེན་པོ་རེད་འདུགགང་ཡིན་ཟེར་ན།ཚེ་འདི་ག་རང་འཇིག་རྟེན་བཀོད་པ་པོས་བཀོད་པ་རེད་ཅེས་ལབ་ཡོང་དུས་བཀོད་མཁན་གྱི་དཀོན་མཆོག་དང་སེམས་ཐག་ཉེ་པོ་ཆགས་ཡོང་གི་འདུགཕ་མའི་འབྲེལ་བ་ལྟ་བུ་ཆགས་ཡོང་གི་འདུགདེར་བརྟེན་ཇི་ཙམ་གྱིས་འཇིག་རྟེན་བཀོད་པ་པོ་དཀོན་མཆོག་ལ་སེམས་ཐག་ཉེ་བའི་ཚོད་ཀྱིས་དེའི་བཀའ་བཞིན་སྒྲུབ་པ་དང༌།དེའི་རྗེས་སུ་ཞུགས་པར་འདོད་པ་ཆེ་བ་ཡོང་གི་རེད།དཔེར་ན།ང་ཚོ་ལ་ཆ་བཞག་ན་དེ་འདྲ་ཡོང་གི་འདུགསངས་རྒྱས་བཅོམ་ལྡན་འདས་ལོ་ཉིས་སྟོང་ལྔ་བརྒྱའི་གོང་བྱུང་བ་རེད་ཅེས་ལབ་དུས།ཨ་ཙི་སྐྱབས་སུ་མཆི་བསམ་པ་མ་གཏོགས་ཞེ་དྲག་མེད་པ་ལྟ་བུ།སོ་སོའི་ཆོས་བརྒྱུད་ནས་མར་ཉེ་རུ་ཕྱིན་ནས།བླ་བརྒྱུད་ནས་མར་སླེབས་ཡོང་དུས་སོས་པ་འདྲ་ཞིག་ཆགས་ནས་སེམས་ཐག་ཉེ་པོ་ཆགས་ཀྱི་འདུག